Müüt või tõde: tomat annab saaki üksnes kasvuhoones?
Tänu sordiaretusele on toodud müügile aknalauale mõeldud väikeste viljadega väga saagikaid tomatisorte. Käibetõde, et tomat kasvab üksnes kasvuhoones, on niisiis jäänud eilsesse päeva. Igaüks, kel huvi ja soovi, võib päikesepoolsel aknalaual tomati potipõllunduse sisse seada. Tuleb vaid hoolitseda, et taimedel oleks piisavalt vett ja toitaineid.
20sentimeetrise läbimõõduga potti sobib üks taim, 40sentimeetrisesse mahub neid aga juba kolm. Taimed on hästi harunenud, aga külgharusid eemaldama ei pea, sest need kõik kannavad vilja.